《客居余明远来访》
宋代·董嗣杲

风浪而今自忍闻，尚甘客隐大江濆。
酒家债负将偿足，诗境情怀任醉分。
爱睡有魔销碗茗，遣闲无事对炉熏。
梧桐井畔敲门处，问字何人访子云。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。